Wilfredo León

**Wilfredo León Venero** (sündinud 31. juulil 1993 Santiagos de Cubas, Kuubal) on Kuuba päritolu Poola võrkpallur. 

## Elukäik
Tema vanemad on Wilfredo León Hechavarría ja Alina Venero Boza (endine võrkpallur). León hakkas võrkpallitreeningutel käima seitsmeaastaselt, teda treenis ta ema Alina. Ta õppis Escuela Nacional del Voleibol Cubanos. León debüteeris Kuuba rahvuskoondises 24. mail 2008 Düsseldorfis, kui oli 14 aastat ja 10 kuud vana. 

2009. aasta võrkpalli maailmaliigas mängdes pälvis ta parima vastuvõtja auhinna. 31. juulil 2009 võitis ta juunioride U21 maailmameistrivõistlustel hõbemedali (kaotades finaalis Brasiiliale). 2009. aastal võitis Kuuba koondis koos Leóniga NORCECA meistritiitli (ja ta sai kolm individuaalset auhinda), korrates saavutust ka 2011. aastal. Pärast finaalikaotust Brasiilia vastu võitis Kuuba 2010. aasta maailmameistrivõistlustel hõbemedali. León oli koondise ajaloo noorim kapten (17-aastaselt). 2012. aastal võitis ta Maailmaliigas pronksmedali. Eksperdid peavad teda Kuuba võrkpalli "imelise generatsiooni" üheks juhiks.

2013. aastal lahkus León Kuubalt, et mängida klubivõrkpalli väljaspool kodumaad, kaotades seeläbi võimaluse esindada Kuuba koondist. 2014. aastal liitus ta Venemaa klubiga Zenit Kazan, kus võitis mitmeid CEV Meistrite Liiga tiitleid, riigi meistrivõistlusi ja karikaid. 2015. ja 2016. aastal mängis ta osa ajast ka Katari klubi Al Rayyan ridades. Juulil 2015 sai León Poola kodakondsuse ning viis aastat hiljem sai ta õiguse esindada Poola rahvuskoondist. 24. juunil 2016 abiellus ta Małgorzata Gronkowskaga. 13. mail 2017 sündis neil tütar Natalia. 2018. aasta septembris liitus León Itaalia meeskonnaga SIR Safety Perugia. 1. juulist 2024 mängib Wilfredo León Venero Poola Bogdanka LUK Lublin klubis.

Augustil 2024 võitis ta hõbemedali 2024. aasta Pariisi suveolümpiamängudel.

Teda on auhinnatud 2024. aastal Polonia Restituta ordeni Rüütliristi lindiga. Tema rekord servikiirus on 138 km/h.

## Saavutused

### CEV Meistrite Liiga
* 2014–15 – Zenit Kazaniga
* 2015–16 – Zenit Kazaniga
* 2016–17 – Zenit Kazaniga
* 2017–18 – Zenit Kazaniga

### FIVB klubide maailmameistrivõistlused
* Poola 2017 – Zenit Kazaniga
* Betim 2022 – Sir Safety Perugiaga
* Bengaluru 2023 – Sir Safety Perugiaga

### CEV Challenge Cup
* 2024–25 – Bogdanka LUK Lubliniga

### Riiklikud meistrivõistlused
* 2008–09 Kuuba meistrivõistlused – Capitalinosega
* 2009–10 Kuuba meistrivõistlused – Capitalinosega
* 2010–11 Kuuba meistrivõistlused – Orientales de Santiagoga
* 2014–15 Venemaa karikas – Zenit Kazaniga
* 2014–15 Venemaa meistrivõistlused – Zenit Kazaniga
* 2015–16 Venemaa superkarikas – Zenit Kazaniga
* 2015–16 Venemaa karikas – Zenit Kazaniga
* 2015–16 Venemaa meistrivõistlused – Zenit Kazaniga
* 2016–17 Venemaa superkarikas – Zenit Kazaniga
* 2016–17 Venemaa karikas – Zenit Kazaniga
* 2016–17 Venemaa meistrivõistlused – Zenit Kazaniga
* 2017–18 Venemaa superkarikas – Zenit Kazaniga
* 2017–18 Venemaa karikas – Zenit Kazaniga
* 2017–18 Venemaa meistrivõistlused – Zenit Kazaniga
* 2018–19 Itaalia karikas – Sir Safety Perugiaga
* 2019–20 Itaalia superkarikas – Sir Safety Perugiaga
* 2020–21 Itaalia superkarikas – Sir Safety Perugiaga
* 2021–22 Itaalia karikas – Sir Safety Perugiaga
* 2022–23 Itaalia superkarikas – Sir Safety Perugiaga
* 2023–24 Itaalia superkarikas – Sir Safety Perugiaga
* 2023–24 Itaalia karikas – Sir Safety Perugiaga
* 2023–24 Itaalia meistrivõistlused – Sir Safety Perugiaga

### Individuaalsed auhinnad

* 2009: FIVB Maailmaliiga – Parim servija
* 2009: NORCECA meistrivõistlused – Parim ründaja
* 2009: NORCECA meistrivõistlused – Väärtuslikem mängija
* 2011: Pan-Ameerika mängud – Väärtuslikem mängija
* 2011: NORCECA meistrivõistlused – Parim ründaja
* 2011: NORCECA meistrivõistlused – Parim skoorija
* 2015: CEV Meistrite Liiga – Parim nurgaründaja
* 2015: CEV Meistrite Liiga – Väärtuslikem mängija
* 2015: FIVB Klubide Maailmameistrivõistlused – Parim nurgaründaja
* 2016: CEV Meistrite Liiga – Parim nurgaründaja
* 2016: CEV Meistrite Liiga – Väärtuslikem mängija
* 2016: FIVB Klubide Maailmameistrivõistlused – Parim nurgaründaja
* 2017: CEV Meistrite Liiga – Parim nurgaründaja
* 2017: FIVB Klubide Maailmameistrivõistlused – Parim nurgaründaja
* 2018: CEV Meistrite Liiga – Parim nurgaründaja
* 2019: CEV Euroopa Meistrivõistlused – Parim nurgaründaja
* 2022: FIVB Klubide Maailmameistrivõistlused – Parim nurgaründaja
* 2023: CEV Euroopa Meistrivõistlused – Väärtuslikem mängija

## Viited